M&L 51 Datblygu a rheoli perthnasoedd cydweithredol gyda sefydliadau eraill

|  |  |  |
| --- | --- | --- |
| **Canlyniad Dysgu** | **Meini prawf Asesu** | **Canllawiau ac ystod**  **Mae'r ymgeisydd yn darparu tystiolaeth eu bod yn deall:** |
| 1. Deall egwyddorion cydweithredu effeithiol gyda sefydliadau eraill | 1.1 Asesu natur buddiannau ac anghenion darpar randdeiliaid | Mae rhesymau busnes a rhai moesol dros berthnasoedd cydweithredol rhanddeiliaid mewn economi byd-eang cystadleuol. Mae adeiladu perthnasoedd strategol bwysig gyda rhanddeiliaid y tu mewn a'r tu allan i'r sefydliad - cyflogeion, cwsmeriaid, cyflenwyr a chymunedau - yn caniatáu rhagor o hyblygrwydd, costau llai gyda chwmnïau'n ymateb yn gyflym i anghenion newidiol cwsmeriaid yn ogystal â'u galluogi i ddenu a chadw'r cyflogeion gorau. Mae perthnasoedd cydweithredol yn caniatáu adeiladu ymddiriedaeth, teyrngarwch cwsmeriaid, perthnasoedd cadwyn gyflenwi hir eu parhad a lefelau uchel o arloesedd.  Mae adnabod y partneriaid cywir yn golygu adnabod y rhai sy'n gallu rhannu gwerthoedd cyffredin, datrys ymgiprys am rym, a dod i gytundeb i greu gweledigaeth unol ar gyfer llwyddiant. |
|  |  | Yn y maen prawf hwn mae'n ofynnol i'r dysgwr ddarparu tystiolaeth eu bod wedi asesu natur budd rhanddeiliaid posibl a'r angen am bartneriaeth gydweithredol. |
|  | 1.2 Gwerthuso cryfderau a gwendidau technegau mapio rhanddeiliaid | Mae'n rhaid i gwmnïau benderfynu beth maen nhw am ei gael gan eu perthnasoedd rhanddeiliaid a beth maen nhw'n ei ddisgwyl yn ôl. Mae'n rhaid iddyn nhw ddatblygu a gweithredu set o werthoedd sy'n caniatáu ar gyfer twf perthnasoedd tymor hir. Mae technegau mapio rhandeiliaid yn edrych ar ddadansoddiad rhanddeiliaid sy'n gallu dylanwadu ar y dull o ddynesu at eu rôl yn y cydweithredu.  Mae technegau'n dueddol o ffocysu ar bedwar prif faes:   * Safle neu agwedd y rhanddeiliad * Pŵer ac effaith bosibl y rhanddeiliad * Lefel diddordeb neu angen y rhanddeiliad a * Lefel dylanwad y rhanddeiliad   Mae nifer o dechnegau dadansoddi addas i wahanol sefyllfaoedd ar sail y model cyffredinol hwn. |
|  |  | Yn y maen prawf hwn mae'n ofynnol i'r dysgwr werthuso cryfderau a gwendidau technegau mapio rhanddeiliaid |
| 1.3 Asesu gwerth amrywiaeth o dechnegau dadansoddi a modelu cynghrair | Mae cynghreiriau strategol yn cynnwys o leiaf ddau bartner sy'n aros yn annibynnol yn gyfreithiol, ond sy'n rhannu manteision a grym rheoli dros dasgau, cynnyrch neu dechnoleg benodol.  Mae modelau cynghrair eraill y gellir eu hystyried ac mae angen i bartneriaid posibl ystyried y ffurf orau i ystyried gofynion cyfreithiol, anghenion y cleient, strwythur y sefydliad, gweledigaeth a nodau, cyllid a llywodraethiant.  Dyma rai ffurfiau cyffredin o gynghreiriau busnes:   * Cyd-fentrau * Cwmnïau cydweithredol * Masnachfreintiau   Fodd bynnag mae ffurfiau eraill o gynghreirio'n addas mewn gwahanol sectorau. |
| Yn y maen prawf hwn mae'n ofynnol i'r dysgwr asesu gwerth amrywiaeth o dechnegau dadansoddi a modelu cynghreiriau. |
| 1.4 Gwerthuso goblygiadau perthnasoedd cydweithredol o ran rheoli risg a gwybodaeth | Mae partneriaethau cydweithredol yn galluogi rhannu risg. Hefyd, gan fod gan bob partner sail wybodaeth wahanol, mae cyfleoedd i rannu gwybodaeth. Gall y naill a'r llall fod o fudd i'r partïon o dan sylw ac maen nhw'n rheswm dros lawer o bartneriaethau cydweithredol. Fodd bynnag, gall rhannu a rheoli gwybodaeth a/neu risg gynnig goblygiadau arwyddocaol i'r partïon o dan sylw. |
| Yn y maen prawf hwn mae'n ofynnol i'r dysgwr werthuso goblygiadau perthnasoedd cydweithredol o ran rheoli risg a gwybodaeth. |
| 1.5 Gwerthuso goblygiadau perthnasoedd cydweithredol ar gyfer y gadwyn gyflenwi a chynaliadwyedd perthnasoedd gweithio yn y dyfodol | Mae perthnasoedd cadwyn gyflenwi tymor hir wedi eu seilio ar drafodion onest yn gallu denu a chadw'r partneriaid gorau. Mae contractau wedi'u seilio ar gyd-ymddiriedaeth a chyd-ddeall, ac wedi'u hailnegodi, wrth i alwadau a chyfleoedd newid, yn caniatáu am fwy o hyblygrwydd. |
| Yn y maen prawf hwn mae'n ofynnol i'r dysgwr werthuso goblygiadau perthnasoedd cydweithredol ar gyfer y gadwyn gyflenwi a chynaliadwyedd perthnasoedd gweithio yn y dyfodol. |
| 1.6 Gwerthuso'r elfennau, y defnydd o roi strategaeth adael ar waith ac effeithiau tebygol hyn. | Mae tynnu allan o gynghrair gydweithredol yn gallu achosi nifer o oblygiadau gan gynnwys rhai cyfreithiol ac ariannol. Mae angen, felly, cael cynllun yn ei le ar gyfer tynnu allan a fydd yn lleiafu risgiau a tharfu. |
| *Yn y maen prawf hwn mae'n ofynnol i'r dysgwr werthuso elfennau, defnydd ac effeithiau tebygol rhoi strategaeth ymadael ar waith.* |
| Mae hi'n debygol y caiff yr adran ganlynol ei seilio ar adroddiad i reolaeth sefydliad ar y potensial am ddatblygu perthnasoedd cydweithredol gyda phartneriaid a nodwyd ynghyd ag argymhellion. | | |
| 2. Gallu adnabod perthnasoedd cydweithredol allanol i'w datblygu | 2.1 Adnabod sefydliadau posibl sy'n debygol o ategu neu wella gwaith neu enw da'r sefydliadau o dan sylw | Bydd angen cynnal ymchwil i bartneriaid cydweithredol posibl. Efallai bod y rhain eisoes wedi cael eu hadnabod. Bydd angen cynnwys manylion ar natur y sefydliadau hyn a'r rhesymwaith dros eu gweld fel partneriaid. |
| Yn y maen prawf hwn mae'n ofynnol i'r dysgwr nodi sefydliadau posibl a fydd yn debygol o ategu neu wella gwaith neu enw da'r sefydliadau sy'n cymryd rhan. |
| 2.2 Dadansoddi synergeddau posibl a'r lle am gydweithredu sy'n debygol o roi budd i'r sefydliadau sy'n cymryd rhan | Bydd angen cynnal ymchwil i synergeddau a'r lle ar gyfer cydweithredu gyda'r partneriaid posibl. Mae angen i'r dadansoddiad gael ei seilio ar y data a gesglir. |
| Yn y maen prawf hwn mae'n ofynnol i'r dysgwr ddadansoddi'r synergeddau posibl a'r lle ar gyfer cydweithredu sy'n debygol o fod o fudd i'r sefydliadau sy'n cymryd rhan. |
| 2.3 Cydbwyso manteision cydweithredu yn erbyn gofynion cost ac unrhyw agweddau negyddol posibl | Bydd angen cwblhau dadansoddiad mantais-cost ar y cydweithredu posibl a'i gyfiawnhau ar sail yr wybodaeth a gasglwyd. |
| Yn y maen prawf hwn mae'n ofynnol i'r dysgwr ddangos sut maen nhw wedi cydbwyso manteision cydweithredu yn erbyn y gofynion cost ac unrhyw agweddau negyddol posibl. |
| 2.4 Cyfiawnhau penderfyniadau ac argymhellion gyda thystiolaeth | Bydd angen gwneud penderfyniadau ac argymhellion ar y partneriaethau posibl. Bydd angen defnyddio techneg briodol i wneud penderfyniadau. Caiff yr holl benderfyniadau ac argymhellion eu seilio ar y dystiolaeth a gasglwyd o'r ymchwil a wnaed o dan MPA 2.1-2.3 |
| Yn y maen prawf hwn mae'n ofynnol i'r dysgwr ddangos bod penderfyniadau ac argymhellion wedi'u gwneud ac wedi'u seilio ar wybodaeth a gasglwyd ac a ddadansoddwyd gan ddefnyddio offer a thechnegau rheoli priodol. |
| 3. Gallu cydweithredu gyda sefydliadau eraill | 3.1 Cytuno ar gylchoedd gorchwyl derbyniol i bob ochr | Ar ei ffurf symlaf mae 'cylch gorchwyl' yn nodi pwrpas a strwythur y cydweithredu ond caiff hyn ei ddatblygu gan ddibynnu ar natur y cydweithredu penodol. |
| Yn y maen prawf hwn mae'n ofynnol i'r dysgwr gytuno ar gylch gorchwyl derbyniol i bartneriaid posibl. |
| 3.2 Datblygu cynllun hyfyw i ymrwymo rhanddeiliaid sy'n gyson â strategaeth, amcanion a gwerthoedd y sefydliad | Mae angen paratoi cynllun ymrwymo rhanddeiliaid gan ddefnyddio offer a thechnegau rheoli priodol. Mae angen y rhesymwaith y tu ôl i'r cynllun gan gynnwys cyfeirio at strategaeth, amcanion a gwerthoedd y sefydliad. |
| Yn y maen prawf hwn mae'n ofynnol i'r dysgwr ddatblygu cynllun hyfyw i ymrwymo rhanddeiliaid sy'n gyson â strategaeth, amcanion a gwerthoedd y sefydliad. |
| 3.3 Datblygu trefniadau i reoli perthnasoedd a fydd yn gwireddu manteision cydweithredu | Mae angen trefniadau ar gyfer rheoli perthnasoedd i wireddu manteision cydweithredu. Rhaid i systemau a strwythurau annog cydweithredu trwy gyfathrebu, capasiti gwneud penderfyniadau ar y cyd a rennir a pharodrwydd i rannu adnoddau. |
| Yn y maen prawf hwn mae'n ofynnol i'r dysgwr ddisgrifio sut byddan nhw'n datblygu trefniadau i reoli perthnasoedd a fydd yn gwireddu manteision cydweithredu. |
| 3.4 Cydweithredu o fewn cylchoedd gorchwyl a gytunwyd mewn ffordd sy'n gwella enw da'r sefydliad ac yn meithrin perthnasoedd gwaith cynhyrchiol | Mae angen casglu tystiolaeth o gydweithredu effeithiol. Fel arfer caiff adroddiad ar gynnydd y partïon sy'n cymryd rhan ei gwblhau. |
| Yn y maen prawf hwn mae'n ofynnol i'r dysgwr ddangos sut mae eu sefydliad wedi cydweithredu gydag eraill, o fewn cylch gorchwyl a gytunwyd, mewn ffordd sy'n gwella enw da'r sefydliad ac yn meithrin perthnasoedd gweithio cynhyrchiol. |
| 3.5 Gwerthuso effeithiolrwydd trefniadau cydweithredu cyfredol | Dylid gwerthuso effeithiolrwydd trefniadau cydweithredu ar sail meini prawf cychwynnol y sefydliad ar gyfer y cydweithredu. Dylid hefyd nodi manteision neu gostau eraill sy'n deillio heb eu cynllunio. |
| Yn y maen prawf hwn mae'n ofynnol i'r dysgwr werthuso effeithiolrwydd trefniadau cydweithredol cyfredol. |